CELEX: C2005/045/19
Language: da
Date: 2005-02-19 00:00:00
Title: Domstolens dom (Fjerde Afdeling) af 9. december 2004 i sag C-523/03, Kommissionen for De Europæiske Fællesskaber mod Biotrast SA (Voldgiftsbestemmelse — tilbagebetaling af forskud — renter — udeblivelsessag)

19.2.2005   
            
            
               DA
            
            
               Den Europæiske Unions Tidende
            
            
               C 45/10
            
         
      DOMSTOLENS DOM
   
   (Fjerde Afdeling)
   af 9. december 2004
   i sag C-523/03, Kommissionen for De Europæiske Fællesskaber mod Biotrast SA (1)
   
   (Voldgiftsbestemmelse - tilbagebetaling af forskud - renter - udeblivelsessag)
   (2005/C 45/19)
   Processprog: græsk
   I sag C-523/03, angående et søgsmål i henhold til artikel 238 EF, anlagt den 15. december 2003, Kommissionen for De Europæiske Fællesskaber (befuldmægtigede: D. Triantafyllou, bistået af N. Korogiannakis) mod Biotrast SA, Thessalonika (Grækenland), har Domstolen (Fjerde Afdeling), sammensat af afdelingsformanden, K. Lenaerts (refererende dommer), og dommerne J.N. Cunha Rodriques og K. Schiemann; generaladvokat: P. Léger; justitssekretær: R. Grass, den 9. december 2004 afsagt dom, hvis konklusion lyder således:
   
               1)
            
            
               Biotrast SA betaler Kommissionen for De Europæiske Fællesskaber et beløb på 661 838,82 EUR som hovedstol med tillæg af renter beregnet efter en sats på 4,77 % p.a. fra den 31. december 2001 til den 31. december 2002, efter en sats på 6,77 % p.a. fra den 1. januar 2003 indtil datoen for afsigelsen af denne dom, samt efter en årlig sats, som finder anvendelse i medfør af den græske lovgivning, nemlig artikel 3, stk. 2, i lov 2842/2000 om euroens afløsning af drakmen, på indtil 6,77 % p.a. fra datoen for afsigelsen af denne dom og til fuld betaling af gælden sker.
            
         
               2)
            
            
               Biotrast SA betaler sagens omkostninger.
            
         
      (1)  EUT C 59 af 6.3.2004.